May Britt vuonna 1955
Britt Cavalleria Carmine Gallonen *Cavalleria rusticana* -elokuvassa.
Britt Mario Mattolin elokuvassa *L'ultimo amante*.

**May Britt** (s. 22. maaliskuuta 1934) on ruotsalainen näyttelijä, joka teki lyhyen uran 1950-luvun italialaisissa ja yhdysvaltalaisissa elokuvissa. Hän vetäytyi alalta mentyään 1960 naimisiin Sammy Davis Jr:n kanssa.

Filmiura
--------

**Maybritt Wilkens**, joka oli hänen alkuperäinen nimensä, sai sopimustarjouksen vuonna 1951 italialaisten elokuvatuottajien Carlo Pontin ja Mario Soldatin etsiessä Ruotsista nuorta vaaleaa näyttelijää elokuvaan *Jolanda, la figlia del Corsaro Nero*. May Britt oli tällöin työntekijänä valokuvaamossa, joka teki koekuvauksia. Hän muutti Roomaan, jossa hänen ensiroolinsa oli Jolanda-filmissä (1952). Seuraavina vuosina hän esiintyi useissa Cinecittà-elokuvissa.

May Britt siirtyi vuonna 1958 Hollywoodiin tehtyään sopimuksen 20th Century Fox -yhtiön kanssa. Hän esiintyi elokuvassa *Nuoret leijonat* (1958) Marlon Brandon ja Montgomery Cliftin kanssa ja *Murder, Inc.* -elokuvassa Peter Falkin kanssa. Hän teki pääroolin vuoden 1959 *The Blue Angel* -elokuvassa.

Avioliitto
----------

May Britt tapasi vuonna 1959 Sammy Davis Jr:n. He avioituivat joulukuussa 1960. Avioliitto aiheutti ristitiitoja. Huhun mukaan John F. Kennedy ja Robert F. Kennedy kehottivat Frank Sinatraa puhumaan Davisille, että häät lykättäisiin vuoden 1960 presidentinvaalien jälkeiseen aikaan. Tähän aikaan rotujen välinen avioliitto oli kielletty 31:ssä Yhdysvaltojen osavaltiossa. May Britt myös kääntyi juutalaisuuteen avioliittonsa yhteydessä. Avioliiton takia hän jätti filmiroolit. Avioliitto päättyi eroon 1968, kun Davis tunnusti suhteen tanssija Lola Falanan kanssa. Eron jälkeen May Britt esiintyi satunnaisesti televisiossa vuoteen 1988. Hänestä on tehty roolihahmo tv-elokuvaan *Rat Pack*.

Elokuvarooleja
--------------

|
|  |
Filmejä| Vuosi | Filmi | Rooli |
| --- | --- | --- |
| 1952 | *Jolanda, the Daughter of the Black Corsair* | Jolanda |
| 1953 | *Cavalleria rusticana* | Santuzza |
| 1954 | *Vergine moderna* | Claudia Bardi |
| 1955 | *L'ultimo amante* | Maria |
| 1956 | *War and Peace* | Sonia Rostova |
| 1958 | *The Young Lions* | Gretchen Hardenberg |
| 1958 | *The Hunters* | Kristina Abbott |
| 1959 | *The Blue Angel* | Lola-Lola |
| 1960 | *Murder, Inc.* | Eadie Collins |
| 1977 | *Haunts* | Ingrid |

|
|  |
Televisiorooleja| Vuosi | Ohjelma | Rooli |
| --- | --- | --- |
| 1968 | *The Danny Thomas Hour* | Anna |
| 1969 | *Mission: Impossible* | Eva Gollan |
| 1971 | *The Most Deadly Game* | Lili |
| *The Partners* |  |
| 1988 | *Probe* | Helga |

Lähteet
-------

1. ↑  People Search from Intelius searches. Intelius.com.
2. ↑  "May Britt Joins Jewish Faith", *The New York Times*, 18.10.1960, s. 46
3. ↑  Tom Tugend, Rabbi William Kramer Dies at 84 (Arkistoitu – Internet Archive) 17.6.2004

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **May Britt**.
* May Britt Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa

 |
|  |
| Henkilöt | 
* Deutsche Synchronkartei
* Deutsche Biographie
* Elonet

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:May Britt